Тендерге қатысуға шетелдік қатысуы жоқ Қазақстан Республикасының азаматтары, жеке және заңды тұлғалар жіберіледі. Тендерді ұйымдастырушы (оның жауапты тұлғасы) тендерлік өтінімдерді ұсынудың соңғы мерзімі өткеннен кейін алған барлық тендерлік өтінімдер қабылданбайды, ашылмайды және оларды ұсынған өтініш берушілерге қайтарылады. Әлеуетті қатысушының тендерлік өтінімінің қолданылу мерзімі - тендерлік комиссия шешім қабылдағанға дейін.

- 4. Учаскенің нысаналы мақсаты

Учаскенің нысаналы мақсаты: туристік және рекреациялық қызметті жүзеге асыру және жыл бойы жұмыс істейтін Қонақ үй кешенінің күрделі және уақытша ғимараттары мен құрылыстарын салуға арналған.

- 5. Жобалау - сметалық құжаттаманы (бұдан әрі - ЖСҚ) әзірлеу және объектілер салу мерзімдері:
- • ЖСҚ әзірлеу мерзімі - «Көкшетау» МҰТП - мен жер учаскесін пайдалану шарты жасалған күннен бастап күнтізбелік бір жылдан аспайды.

ЖСҚ эскизге (эскиздік жобаға) сәйкес және «ҚР СТ 2993 - 2017» туристік қызметтер саласындағы (экологиялық туризм) Қазақстан Республикасының Ұлттық стандартына сәйкес әзірленеді және құрылыстың күнтізбелік жоспарымен бірге ұлттық паркке ұсынылады. Пайдаланушы Ұлттық Паркпен келісілген ЖСҚ - ны күнтізбелік 30 күннен кешіктірмей «Қазақстан Республикасындағы сәулет, қала құрылысы және құрылыс қызметі туралы» Қазақстан Республикасы Заңының 64 -1- бабына сәйкес ведомстводан тыс кешенді сараптамаға жібереді;

- • объектіні салу мерзімі - пайдаланушы ЖСҚ - ға ведомстводан тыс кешенді сараптаманың оң қорытындысын алғаннан кейін, бұл туралы Ұлттық саябақты жазбаша нысанда алдын ала хабардар ете отырып, күнтізбелік үш жылдан аспайды.
- 6. Инженерлік, көліктік және әлеуметтік инфрақұрылым объектілерін салу, құрылыс объектісінің іргелес аумағын абаттандыру, құрылыс кезінде пайдаланылатын материалдар, Қазақстан Республикасының сәулет, қала құрылысы және құрылыс қызметі саласындағы заңнамасына сәйкес құрылыс кезінде пайда болатын қалдықтарды басқару жөніндегі талаптар.
- 6.1.Жер учаскесін ұзақ мерзімді пайдалануға беру жөніндегі шарттар:

1. Қазақстан Республикасының «Ерекше қорғалатын табиғи аумақтар туралы», «Сәулет, қала құрылысы және құрылыс қызметі туралы» Заңдарының, Орман, Су, Жер, Экологиялық және Салық Кодекстерінің, «ҚР СТ 2993 - 2017» туристік қызмет көрсету саласындағы Қазақстан Республикасының ұлттық стандартының және басқа да нормативтік - құқықтық актілердің талаптарын сақтау:

- - туристік және рекреациялық қызмет аймағында туристік маршруттарды, соқпақтарды ұйымдастыруға, демалу тұрақтарын және тамашалау алаңдарын, жағажайларды, қайықты, құтқару станцияларын, көліктің су түрлерін және жағажай мүкәммалын жалға беру пункттерін орнатуға рұқсат етіледі,
- - туристік және рекреациялық қызмет аймағында күрделі объектілерді салуға тыйым салынады;
- - шектеулі шаруашылық қызмет аймағында рекреациялық орталықтарды, қонақ үйлерді, кемпингтерді, мұражайларды және туристерге қызмет көрсететін басқа да объектілерді салу және пайдалану жүзеге асырылады.
- - ұзақ мерзімді пайдалану және күрделі объектілерді салу үшін жер учаскесін беру кезінде шектеулі шаруашылық қызмет аймағында туристік және рекреациялық қызмет аймағының су кемерінен 50 метрлік жолақ көзделеді.

2. Экожүйеге, табиғи кешендерге (жануарлар дүниесіне, орман, өсімдік, су ресурстарына) зиян келтіретін іс - шаралар жүргізбеу.

2